и за да се произнесе взе предвид следното:
Производството е по чл. 63, ал. 1, изр. 2 ЗАНН, във вр. с чл. 208 и сл. от 
АПК.    
Образувано е по  касационна жалба на Р. Д. по Г.- Б. против Решение № 
474/13.06.2013 г. на Районен съд –Петрич, постановено по н.а.х.д. № 440/ 2013 
г. по описа на съда.
В касационната жалба се навеждат  доводи за незаконосъобразност на съдебния 
акт, постановен при нарушение на материалния закон. Иска се отмяна на 
обжалвания съдебен акт и постановяване на друг, с който процесното наказателно 
постановление бъде потвърдено.
Ответникът М. Й. М., чрез адв.У...оспорва депозираната касационна жалба. 
Иска се да бъде потвърден обжалвания съдебен акт.
Прокурорът от О. П. – Б. дава заключение за основателност на касационната 
жалба. Счита, че не са налице процесуални нарушения, водещи до отмяна на 
процесното наказателно постановление. Пледира за отмяна на обжалвания съдебен 
акт и потвърждаване на НП.
Административен съд - Б., след анализ и преценка на събраните в 
първоинстанционното производство доказателства във връзка с доводите на 
страните, намира за установено от фактическа страна следното:
Касационната жалба като подадена в срока по чл. 211, ал. 1 от АПК и от надлежна 
страна е процесуално допустима.
Разгледана по същество жалбата е неоснователна по следните съображения:
С атакуваното решение Районен съд – Петрич е отменил изцяло Наказателно 
постановление (НП) № 299/22.02.2013 год., издадено от Директора на РДГ-Б., с 
което на М. Й. М. за нарушение на чл.213,ал.1,т.2 от Закона за Г. (ЗГ), на 
основание чл. 266, ал. 1 от ЗГ е наложено административно наказание „глоба” в 
размер на 800 лв., на основание чл.273, ал.1 от ЗГ са отнети в полза на 
държавата вещите, предмет на нарушението: 40 пр.м3 широколистни дърва за огрев 
от благун и цер и на основание чл.20, ал.4 от ЗАНН е постановено освобождаване 
и връщане на собственика „Хипо Алпе – Адриа – Лизинг” ЕООД товарен автомобил 
ТИР „.....”, с рег. № ..... и полуремарке, с рег. № ...... За 
да постанови този резултат районният съд е приел, че липсва извършено 
административно нарушение по чл.213,ал.1,т.2 от ЗГ. 
Недопустимо е постановеното от първоинстанционния съд решение в частта, с която 
е отменено наказателното постановление, в частта му, с която е постановено 
освобождаване и връщане на собственика „Хипо Алпе – Адриа – Лизинг” ЕООД на 
товарен автомобил ТИР „....”, с рег. № ... и полуремарке, с 
рег. № ..... В тази част НП не е обжалвано и е влязло в законна сила.
Правилно е решението в останалата му част.
Касационния ответник е санкциониран за това, че на 10.09.2012г. в 19.00 часа на 
ГКПП Кулата е транспортирал дърва за горене – благун  и цер – 40пр. м3 без 
превозен билет.
Настоящата касационна инстанция споделя доводите на районния съд за липса на  
нарушение по посочената от административнонаказващия орган разпоредба на чл. 
213, т.2 от ЗГ, забраняващ покупко-продажбата и други разпоредителни сделки, 
товаренето, транспортирането, разтоварването, придобиването, съхраняването и 
преработването на дървесина, непридружена с превозен билет. От събраните по 
делото доказателства е установено по безспорен начин, че за процесния превоз 
касационния ответник действително първоначално е представил превозен билет от 
06.09.2012г., но впоследствие още същия ден е представил и превозен билет за 
процесната дата 10.09.2012г. касаещ въпросния превоз. При тази фактология  
правилни за изводите на районния съд, че са оборени констатациите на 
административноназващия орган. В тази част решението на районния съд е 
правилно, не са налице касационни основания за отмяната му, поради което и ще 
следва да се остави в сила.
Водим от горното и на основание чл. 63, ал. 1 от ЗАНН във вр. с 221, ал. 2 от 
АПК, съдът
Р Е Ш И :

ОБЕЗСИЛВА Решение № 474/13.06.2013 г., постановено по н.а.х.д. № 440/ 2013 г.по 
описа на Районен съд-Петрич, в частта, с която е отменено Наказателно 
постановление 299/22.02.2013 год., издадено от Директора на РДГ-Б., в частта 
му, с която са освободени товарен автомобил ТИР „..”, с рег. № .. и полуремарке, с рег. № ... и е постановено връщането им на 
собственика фирма „Хипо Алпе – Адриа – Лизинг” ЕООД. 
ОСТАВЯ В СИЛА Решение № 474/13.06.2013 г., постановено по н.а.х.д. № 440/ 2013 
г.по описа на Районен съд-Петрич, в частта, с която е отменено Наказателно 
постановление № 299/22.02.2013 год., издадено от Директора на РДГ-Б., в частта 
му, с която на М. Й. М. от с.М., община Б. Д., ул."..... за нарушение на чл.
213,ал.1,т.2 от ЗГ, на основание чл. 266, ал. 1 от ЗГ е наложено 
административно наказание „глоба” в размер на 800 лв. и на основание чл.273, ал.
1 от ЗГ са отнети в полза на държавата вещите, предмет на нарушението: 40 пр.м3 
широколистни дърва за огрев от благун и цер.
Решението е окончателно.

ПРЕДСЕДАТЕЛ:    /п/ Василка Шаламанова
                                                ЧЛЕНОВЕ:1. /п/ Стоянка Пишиева-Сахатчиева
                                                                                
                          2. /п/ Марияна Мицева

Вярно с оригинала!
М.К.